Groot nuus vir Ford Ranger-aanhangersFord Ranger Raptor (Foto: Ford) ŉ Veldrenweergawe van die hoogs gewilde Ford Ranger-bakkie sal binnekort bekend gestel word. Ford Suid-Afrika het dié nuus Donderdag bevestig. Die nuwe weergawe van die bakkie sal bekend staan as die Ford Ranger Raptor. Die motorvervaardiger het in ŉ verklaring gesê dié bakkie beloof om ŉ leier in sy klas op die pad en in die veld te wees. Die bakkie spog met ŉ eksterne 4X4-veldryvoorkoms en gaan glo veldryvermoë hê wat nog nooit voorheen in ŉ bakkie in dié middelgrootte-segment beskikbaar was nie. Die Raptor word op dieselfde raamwerk as die Ranger gebou. “Die kombinasie van die gevorderde veldryvermoë van die Raptor met die veelsydigheid van die Ranger is ’n groot prestasie vir Ford se wêreldgehalte-ingenieurs- en ontwerpspanne,” het Jamal Hameedi, ŉ hoofingenieur vir die motorvervaardiger, in ŉ verklaring gesê. Ford se soortgelyke bakkie, die F-150 Raptor, is ŉ groot sukses in die buitelandse motormark. Ford Ranger Raptor (Foto: Ford) Ford Ranger Raptor (Foto: Ford)